Līdzdarbības līgums Nr.\_\_\_\_\_\_\_

Par atsevišķa valsts pārvaldes uzdevuma – kvalitātes novērtējuma

filmu mākslas jomā – veikšanu

# Rīgā 2017. gada \_\_. maijā,

**Nacionālais kino centrs**,reģistrācijas Nr.9000022100, juridiskā adrese: Peitavas ielā 10, Rīgā, LV – 1050, (turpmāk – Kino centrs), kura vārdā saskaņā ar Ministru kabineta 2009. gada 22. decembra noteikumiem Nr.1627 „Nacionālā kino centra nolikums”rīkojas **vadītāja Dita Rietuma**, no vienas puses, un

**Biedrība “Latvijas Kinematogrāfistu savienība”**, reģistrācijas Nr.40008005472, juridiskā adrese: Elizabetes iela 49, Rīga, LV-1010 (turpmāk – *Pilnvarotā institūcija*), kuras vārdā saskaņā ar statūtiem rīkojas priekšsēde Ieva Romanova no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2009.gada 22.decembra noteikumiem Nr.1627 „Nacionālā kino centra nolikums” 3.2. punktu,

ņemot vērā Kino centra izsludinātā konkursa „Par atsevišķa valsts pārvaldes uzdevuma – kvalitātes novērtējuma filmu mākslas jomā – veikšanu” rezultātus, noslēdz šāda satura līdzdarbības līgumu (turpmāk – Līgums):

1. **Līguma priekšmets**
   1. Kino centrs deleģē Pilnvarotajai institūcijai veikt valsts pārvaldes uzdevumu – kvalitātes novērtējuma filmu mākslas jomā veikšana (turpmāk – Pārvaldes uzdevums):
      1. veikt Latvijas filmu nozares darba rezultātu izvērtējumu, organizējot Nacionālo filmu festivālu “Lielais Kristaps” (turpmāk – Festivāls):
         1. izstrādāt Festivāla nolikumu, kas ļautu profesionāli, efektīvi un pilnvērtīgi izvērtēt Latvijā veidoto profesionālo filmu māksliniecisko kvalitāti;
         2. izveidot Festivāla filmu atlases komisiju, kuras uzdevums ir sekot līdzi Latvijas kinoprocesam laika posmā no iepriekšējā Nacionālā filmu festivāla norises, veicot filmu atlasi ar mērķi nodrošināt kvalitatīvu un profesionālu Festivāla filmu programmas izveidi;
         3. izveidot Festivāla žūrijas komisiju ne mazāk kā 5 locekļu sastāvā (vismaz 3 no tiem – filmu nozares profesiju pārstāvji), kas nodrošinātu profesionālu un kompetentu Latvijas filmu izvērtējumu saskaņā ar Festivāla nolikumu;
         4. vēlams nodrošināt Latvijas filmu programmas izvērtējumu arī starptautiskā kontekstā;
         5. apbalvot filmu nozares darbiniekus par izciliem profesionālajiem sasniegumiem, izvērtējot filmas un saskaņā ar Festivāla nolikumu piešķirot balvas labākajām dažādu veidu filmām, kā arī labākajiem kino profesiju pārstāvjiem; pasniegt balvu par mūža ieguldījumu filmu nozarē;
         6. organizēt Festivāla filmu skates, kā arī Festivāla noslēguma un apbalvošanas ceremoniju.
      2. ar Festivālu veicināt Latvijas filmu nozares mākslinieciskās kvalitātes atbalstīšanu un sabiedrības izpratni un interesi par filmu nozares sasniegumiem:
         1. Festivāla filmu skatēs Latvijas kinoteātros demonstrēt dažādu veidu filmas – spēlfilmas, animācijas filmas, dokumentālās filmas, studentu filmas;
         2. nodrošināt Festivāla apbalvošanas ceremonijas pieejamību plašai sabiedrībai, sadarbojoties ar kādu no televīzijas kanāliem;
         3. nodrošināt Festivāla filmu seansu pieejamību plašai auditorijai, piedāvājot elastīgu biļešu cenu politiku, kā arī izstrādājot īpašus piedāvājumus dažādām auditorijas grupām (skolēniem, pensionāriem).
         4. nodrošināt iespēju Latvijas sabiedrībai iepazīties ar Latvijas filmu veidotājiem un Festivāla filmu fragmentiem;
         5. sadarboties ar medijiem, nodrošinot Festivāla un Latvijas filmu plašu publicitāti un atgriezenisko saiti ar sabiedrību;
   2. Pārvaldes uzdevumu veikšanas laiks ir 2017., 2018. un 2019. gads.
   3. Pārvaldes uzdevumu veikšanas vieta ir Latvija.

**2. Valsts pārvaldes uzdevuma izpildes kārtība un sasniedzamie rezultāti**

* 1. *Pilnvarotā institūcija,* veicot Pārvaldes uzdevumu, apņemas:
     1. ne vēlāk kā 1 (viena) mēneša laikā pēc Līguma spēkā stāšanās izstrādāt un iesniegt saskaņošanai Kino centram Festivāla nolikumu, kas ļautu efektīvi un pilnvērtīgi izvērtēt Latvijas filmu māksliniecisko kvalitāti laika posmā no iepriekšējā nacionālā filmu festivāla norises;
     2. katru gadu izveidot Festivāla filmu atlases komisiju un Festivāla žūrijas komisiju un nodrošināt to darbu saskaņā ar izstrādāto un šā Līguma 2.1.1.punktā noteiktajā kārtībā saskaņoto Festivāla nolikumu;
     3. katru gadu 1 (viena) mēneša laikā pēc Festivāla noslēguma ceremonijas norises iesniegt Kino centram Festivāla atlases komisijas un Festivāla žūrijas komisijas veikto Latvijas filmu mākslinieciskās kvalitātes novērtējumu (pretendentu sarakstu Festivāla nolikumā iekļautajās nominācijās);
     4. Nodrošināt sabiedrībai informācijas pieejamību par Festivāla norises gaitu un iepazīstināt plašu auditoriju ar Festivālā apbalvoto profesionāļu sasniegumiem, sniedzot informāciju plašsaziņas līdzekļiem, filmu nozares profesionāliem un pēc pieprasījuma citiem interesentiem;
     5. Uzturēt internetā mājaslapu, regulāri ievietojot informāciju par Latvijas filmu novērtējuma procesu un aktuālo informāciju par filmu mākslas nozares sasniegumiem.
  2. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās Kino centra logotipu atbilstoši to izmantošanas noteikumiem, kā arī iekļaut visos paziņojumos un publiskajās runās norādi par Kino centra atbalstu.
  3. Pārvaldes uzdevuma veikšanas izmaksas tiek segtas no Kino centra piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.

1. **Norēķinu kārtība**
   1. Kino centrs, pamatojoties uz konkursa komisijas 2017. gada 27. aprīļa lēmumu, piešķir *Pilnvarotajai institūcijai* finansējumu **80 000 *euro*** (Astoņdesmit tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma pielikums Nr.1) šā Līguma 1.1.punktā norādīto Pārvaldes uzdevumu īstenošanai un šā Līguma 2.punktā noteikto rezultātu sasniegšanai 2017. gadā.
   2. Kino centrs finansējumu Pārvaldes uzdevuma īstenošanai 2017. gadā pārskaita uz ***Pilnvarotās institūcijas*** atvērto kontu Valsts kasē 10 (desmit) darba dienu laikā pēc Līguma abpusējas parakstīšanas.
   3. Puses likumā par valsts budžetu 2018. un 2019. gadam Pārvaldes uzdevuma īstenošanai pieejamā finansējuma ietvaros apņemas ne vēlāk kā 2 (divu) mēnešu laikā no likuma par valsts budžetu kārtējam gadam izsludināšanas noslēgt atsevišķu finansēšanas līgumu par 2018. un 2019. gadā sasniedzamo rezultatīvo rādītāju apjomu un finansējumu.
   4. Pilnvarotā institūcija ne vairāk kā 15 % no Pārvaldes uzdevuma īstenošanai piešķirtā finansējuma drīkst izlietot Pārvaldes uzdevuma īstenošanai nepieciešamo administratīvo izmaksu segšanai.
   5. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
2. **Pārskatu sniegšanas un darbības kontroles kārtība**

4.1. ***Pilnvarotajai institūcijai* deleģētā** Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts finansējuma izlietojumu kontrolē Kino centrs.

4.2. Kino centram ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevuma izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama Kino centram, kā arī sniegt nepieciešamo informāciju par Pārvaldes uzdevuma izpildi.

4.3.Pārvaldes uzdevuma izpilde katru gadu tiek fiksēta *Aktā par Pārvaldes uzdevuma izpildi*, turpmāk – Akts, ko paraksta abas Puses. Akts tiek parakstīts pēc tam, kad Kino centrs ir veicis Līguma 4.4.punktā minētā pārskata izvērtējumu.

4.4. *Pilnvarotā institūcija* ne vēlāk kā līdz Līguma izpildes perioda katra kalendārā gada 31. janvārim iesniedz Kino centrā pārskatu par Pārvaldes uzdevuma izpildi un piešķirtā valsts finansējuma izlietojumu. Pārskats sastāv no rakstiskas atskaites par Pārvaldes uzdevumu izpildi (informācija par Pārvaldes uzdevumu izpildes sasniegtajiem rezultātiem un to novērtējuma kritēriju rādītājiem, resursu izlietojumu un to efektivitāti, sasniegto rezultātu atbilstību plānotajam un cita papildu informācija) un piešķirtā finansējuma izlietojuma atskaites saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas Valsts kases konta izdrukas.

4.5. Pārvaldes uzdevuma īstenošanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevuma īstenošanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar Kino centru.

**5. Pušu atbildība**

* 1. *Pilnvarotā institūcija*apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija*ir atbildīga par Latvijas Republikas spēkā esošo normatīvo aktu ievērošanu, izlietojot piešķirto valsts finansējumu.
  2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
  3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
  4. *Pilnvarotajai institūcijai* ir pienākums pēc Kino centra pieprasījuma atmaksāt neatbilstoši Līguma noteikumiem izlietoto finansējumu.

1. **Nepārvarama vara**
   1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
   2. Pusei, kuras saistību izpildi kavē šā Līguma 6.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

**7. Līguma spēkā stāšanās kārtība, grozīšana un izbeigšana**

7.1. Līgums stājas spēkā ar tā parakstīšanas dienu un ir spēkā līdz 2019. gada 31. decembrim vai līgumsaistību pilnīgai izpildei.

7.2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.

7.3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.

7.4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.

7.5. Kino centrs ir tiesīgs izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:

7.5.1.   *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas Kino centra intereses vai stāvoklis;

7.5.2.   *Pilnvarotā institūcija* veic darbības, kas kaitē vai var kaitēt nākotnē Kino centra tēlam vai darbībai;

7.5.3.   *Pilnvarotā institūcija* pārkāpj citus šā Līguma noteikumus vai normatīvos aktus;

7.5.4.   normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;

7.5.5.   šā Līguma noteikumi zaudē spēku atbilstoši normatīvajiem aktiem.

* 1. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
     1. atmaksā valsts budžetā neizlietotos finanšu līdzekļus;
     2. nodod visu ar Pārvaldes uzdevuma veikšanu saistīto izstrādāto dokumentāciju un informāciju Kino centram;
     3. iesniedz Kino centram Līguma izpildes pārskatu.

**8. Citi noteikumi**

8.1. Tās Līguma attiecības, kuras nav atrunātas šajā Līgumā, tiek regulētas saskaņā ar Latvijas Republikas normatīvajiem dokumentiem.

8.2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.

8.3. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.

8.4. Līgums ar 2 (diviem) pielikumiem sastādīts 2 (divos) eksemplāros latviešu valodā, katrs uz \_\_ (\_\_\_\_\_) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**9. Pušu juridiskās adreses un rekvizīti:**

|  |  |
| --- | --- |
| **Nacionālais kino centrs**  Reģistrācijas nr.: 90000022100  Peitavas iela 10, Rīga, LV-1050  Valsts kase, kods: TRELLV22  Konta nr.: LV28TREL2220547006000  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ D.Rietuma | Biedrība “Latvijas Kinematogrāfistu savienība”  Reģistrācijas nr.: 400080005472  Elizabetes iela 49, Rīga  Valsts kase, kods: TRELLv22  Konta nr.:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ieva Romanova |